Guy Poulou

Guy Poulou (Ziburu, Lapurdi, 1940ko azaroaren 15a - Donibane Lohizune, 2021eko urriaren 30a) lanbidez dentista eta Ziburuko auzapeza izan zen.

 Biografia 
Guy Poulou, 2001az geroztik izan zen Ziburuko auzapez. 2002an eta 2008an UMPrekin irabazi zituen hauteskundeak, bietan lehen itzulian, baina tirabirak izan zituen alderdian, eta hurrengo udal bozetan UMPtik kanpoko zerrenda eskuindar bat aurkeztu zuen: Aupa Ziburu. Dentista izanik lanbidez, 2005era arte jardun zuen zeregin horretan; baita soldadutzan ere.

2014ko abenduaren 16an, Eneko Aldana Douat, Ziburu Biziko zerrenda buruak, herriko kontseiluan egindako galderari, mehatxuz erantzun zion Guy Poulou Ziburuko auzapezak.«Poulou, oposizioari: "Tarteka ehizarako zizpa hartu eta tiro egiteko gogoa dut"», Berria, 2014-12-19 Abenduaren 26an, Ziburu Bizi alderdi abertzaleak «gogorki» gaitzetsi zituen Guy Poulouk esandakoak.«Ziburu Bizi alderdi abertzaleak «fermuki» gaitzetsi ditu Guy Poulouren «solasak»», Berria, 2014-12-27

Eskuindar sutsua zen Poulou. Maiz izan dira kritikatuak Poulouren egin-moldeak. Batik bat, sumina piztu eta hautsak harrotu zituen auzapezak Ziburuko Kaskarotenea ikastolaren auzian hartutako jarrerak. Orduan Poulouk zaldu zuen, ez zela ikastolen kontra, baina nabarmendu zuen Ziburuko ikastolaren aferak ez zuela aterabiderik. 2012an sortu zuten ikastola, eta, handik bi urtera, hitzarmena ez zietela berrituko erabaki zuen Poulouk. Neurri gogorrak hartu zituen ikastolaren kontra: auzitara jo zuen orain dauden lur eremutik kanporatzeko, eta, azkena, argindarra kendu zien, zentroa hustu zezaten.https://www.berria.eus/albisteak/205263/guy-poulou-ziburuko-auzapez-ohia-hil-da.htm

 Poulou familia 
Michel Poulou lehengusua alkate izan zen 1981etik 1989ra bitartean, eta Michelen aita eta Guyren osaba Jean Poulouk 1946-1971 eta 1977-1981 urteen artean agindu zuen Ziburun. Lehen Mundu Gerran hil zen haren aitona, Julien Poulou.

 Erreferentziak 

Kategoria:Lapurdiko politikariak
Kategoria:UMPko politikariak
Kategoria:Odontologoak
Kategoria:Ziburutarrak
Kategoria:Lapurdiko alkateak